62019TO0562_INF
Sklep Splošnega sodišča (deveti senat) z dne 2. julija 2020 – Klein/Komisija
(Zadeva T‑562/19)
„Tožba zaradi nedelovanja – Medicinski pripomočki – Člen 8(1) in (2) Direktive 93/42/EGS – Postopek na podlagi zaščitne klavzule – Obvestilo države članice o sprejetju odločbe o prepovedi dajanja medicinskega pripomočka na trg – Nesprejetje sklepa Komisije – Rok za vložitev tožbe – Nedopustnost“
1.
Tožba zaradi nedelovanja – Fizične ali pravne osebe – Akti, ki se nanje neposredno in posamično nanašajo – Obvestilo države članice o sprejetju odločbe o prepovedi dajanja medicinskega pripomočka na trg – Nesprejetje akta Komisija na podlagi Direktive 93/42 – Akt, ki se ne nanaša neposredno na tožečo stranko – Nedopustnost
(člena 263 in 265 PDEU; Direktiva Sveta 93/42, člen 8(1) in (2))
(Glej točke od 42 do 47.)
2.
Tožba zaradi nedelovanja – Opomin instituciji – Pogoji – Izrecna in določna zahteva – Neobstoj posebnih pravil v zvezi z obličnostjo – Dopis, ki zadevni instituciji omogoči, da se seznani z dejansko vsebino predlagane odločitve
(člen 265, drugi odstavek, PDEU)
(Glej točki 61 in 62.)
3.
Tožba zaradi nedelovanja – Roki – Prekluzija – Možnost sklicevanja na načelo varstva zaupanja v pravo – Zahteva
(člen 265, drugi odstavek, PDEU)
(Glej točko 71.)
Predmet
Tožba na podlagi člena 265 PDEU za ugotovitev, da je Komisija ravnala nezakonito, ker v postopku na podlagi zaščitne klavzule, ki ga je Zvezna republika Nemčija uvedla 7. januarja 1998, ni ukrepala in v zvezi z medicinskim pripomočkom Inhaler Broncho Air® ni sprejela sklepa v skladu z Direktivo Sveta 93/42/EGS z dne 14. junija 1993 o medicinskih pripomočkih (UL, posebna izdaja v slovenščini, poglavje 13, zvezek 12, str. 82).
Izrek
1.
Tožba se zavrže kot nedopustna.
2.
Christoph Klein nosi stroške postopka.